Секој Закон треба да биде краток, јасен, прецизен и дециден. Законот за шумите е преобемен, преоптоварен со дефиниции, нејасен и конфузен. Вака донесениот Закон ќе биде пречка за неговата примена. Секој обременет Закон кој е нејасен, дава слободен простор за различни толкувања кој во иднина ќе биде неприменлив и нема да ја постигне посакуваната цел.

Чл. 6- Дефиницијата за шуми, содржи параметри кои во иднина ќе прават проблем во одредување на терминот шума и друго шумско земјиште посебно во кривичниот прогон.

Чл.17 т32 -Пустошење шума, Не е усогласен со предлог измените од новиот КЗ од 24.10.2023 година кој претходно беше член 226 сега е член 301.

Точка 65 од истиот член нема дефиниција.

За членот 18, важи истото што и за чл17 т32 – неусогласеност.

Чл82 и 83-Условите и постапката за добивање на лиценца за вршење на шумскокултурни работи, како и условите за продолжување на важноста, подобро е да се регулираат со правилник кој ќе го носи Министерот кој раководи со органот на државната управа надлежен за работите од областа на шумарството.

Чл.85 Предвидува снабдување со огревно дрво без надомест за раурално население, знаеме дека МКД е социална земја каде доминира сиромаштијата, невработеноста и нелегалните активности. Членот е дискутабилен и спорен бидејќи дадена е можноста за бесплатно снабдување со огревно дрво за руралните подрачја и истото ќе придонесе за зголемување на нелегалната сеча. Не е нагласено што е со дрвата кои потекнуваат од нелегална сеча, опожарени површини и узурпација на земјиште. За да се заштитат шумите од нелегални сечи треба да се нагласи дека, дрвната маса која е предмет на нелегална сеча, од опожарени површини како и од узурпација на земјиште, не смее да биде предмет на продажба и донација, односно истата исклучиво мора да ја користат и продаваат субјектите кои ќе стопанисуваат со шумите исклучиво по пазарна цена без намалување на истата а за узурпираното земјиште, правните лица да не смеат да издаваат одобрение или легализација во наредните 10-15 години. Ова е се со цел да се одвратат нелегалните активности кои во досегашниот период а и праксата покажала дека биле во раст, затоа што извршителите знаат дека ваквата дрвна маса секогаш била декласирана, продадена по намалени цени а узурпаторите на земјиште немале никакви санкции и истите биле легализирани за мал надомест. Ова преставува штета за Државата.

Чл88 т11 - Членот е дискутабилен и нејасен во смисол, што ако се жигосани а немаат испратница или имаат испратница а не се жигосани? Како што е напишано значи дека само еден услов треба да е задоволен за да е легално, а знаеме дека целта на испратницата и жигот е да се утврди потеклото на дрвот. Затоа треба да се стави „или“ намести „и“. Треба да стои како што е во член 110 ст1.

Чл111 - Потрбната документација, условите и постапката да се предвиди во Правилник кој го носи Министерот кој раководи со органот на државната управа надлежен за работите од областа на шумарството. Целта да се намали обемноста на Законот да биде појасен и попрецизен.

Чл 112 - Потребно да се допрецизира, дали приватникот треба претходно да набави решение за продажба на дрва, кој го издава. Предлагам да се предвидат испратници за продажба на дрва од приватна шума кои ќе бидат соодветни бидејќи во сегашните има кој превезува и купувач. Во досегашната пракса како купувач го вметнуваат продавачот односно соспственикот на приватна шума. Со ова овозможуваме купувачот на тие дрва да остане без испратница или да има испратница со невистинита содржина која сама по себе е кривично дело.

Чл 13 т3 - Членот и ставот се погрешни, станува нејасно.

Чл132- Што откако ќе го констатираат делото (прекршок или кривично), дали имаат надлежност и поднесуваат соодветна пријава до судовите и обвинителствата? Мислам дека пријавите ќе бидат по силни и по издржани доколку истите се изготвуваат во тесна соработка со шумскат полиција а со тоа ќе се даде и поголема одговорност на наведените служби се со цел сузбивање на нелегалните активности. Ваквиот предлог е даден затоа што одговорноста е дадена на 3 служби, кој на крај доаѓа народната „Мара на Ќира, куќа неметена.“

Чл133 - Правото за поднесување на барања за прекршочни пријави или кривични пријави на шумочуварската служба, е во целост спротивен со Законот за организација и работа на органите на државната управа, бидејќи шумочуварската службе која е во состав на претпријатието за стопанисување со шумите дали е тоа ЈП, АД, компанија или слично не е орган на државна управа и не треба да има таква надлежност. Оваа надлежност ја имаат органите на државната управа а тоа се министерствата, други органи на државната управа и управни организации. Целиот член треба да се праработи.

Чл134 т4- За одземените предмети и средства, предлагачот мора да предвиди правилници или стандардни опреативни процедури, бидејќи праксата покажува дека досегашните членови во Законот за шумите кои во сегашниот предлог закон се препишани со мала измена се нефункционални и нејасни. Тука е предвидено само за средствата како превозно средство и дрвната маса, но што со преносните средства, зо анималиите кои се жива стока, што со предметите како моторни пили, секири токмаци, запрежни коли и сл.?

Чл134 т2(треба да е т6)- Приватноста и домот се загарантирани уставни права, затоа треба да се нагласи кои се тоа приватни објекти и места?

Чл135 т3-Согласно Законот за оружје, член 1 став 2, Одредбите на овој закон не се применуваат на вооружувањето и воената опрема, како и на оружјето и муницијата наменети за потребите на МО,АРМ, МВР, казнено поправните установи и други државни органи и правни лица утврдени со посебни прописи. Ова значи дека предлагачот на Законот треба да предвиди услови и правилници како се задолжува и раздолжува службено оружје како и правилник за видот и начинот на оружјето кое ќе го должат припадниците на шумската полиција и шумочуварската служба.

Чл136 Употреба на оружје, Членот е целосно нејасен. Ставот 1 се однесува на шумочуварската служба, ставот 2 се однесувва само на шумскат полиција а ставот 3 и 4 се однесува за двете служби. Употребата треба да се предвиди во посебен правилник кој ќе биде јасен и да се изготви во консултација и соработка со МВР, бидејќи не станува збор за пиштол „плашливец“ сепак е огнено оружје.

Чл137 – исто како и за Чл133 т3.